
ROZSUDOK V MENE SLOVENSKEJ REPUBLIKY Okresný súd Lučenec pred sudcom JUDr. Lucia Šupenová vo veci starostlivosti o maloleté dieťa: A. B., nar. XX.XX.XXXX, bytom ako matka, t. č.: Centrum pre deti a rodiny B., C. D. XX, E., zast. kolíznym opatrovníkom: Úradom práce, sociálnych vecí a rodiny Lučenec, dieťa rodičov: matka F. B., nar. XX.XX.XXXX, trvale bytom: B. G., XXX XX G., t. č. na neznámom mieste v zahraničí, otec neuvedený, v konaní o podnete na začatie konania o nariadenie ústavnej starostlivosti, takto rozhodol: I. Súd n a r i a ď u j e nad maloletým dieťaťom A. B., nar. XX.XX.XXXX ústavnú starostlivosť, ktorá sa bude vykonávať v Centre pre deti a rodiny B., C. D. XX, E.. II. Matka j e p o v i n n á prispievať na výživu maloletého dieťaťa A. B., nar. XX.XX.XXXX výživným vo výške 30 % zo sumy životného minima na nezaopatrené neplnoleté dieťa alebo na nezaopatrené dieťa podľa osobitného zákona vždy mesačne vopred do 25. dňa, toho ktorého mesiaca na účet Centra pre deti a rodiny B., C. D. XX, E., počnúc právoplatnosťou tohto rozsudku. III. Súd z r u š u j e neodkladné opatrenie nariadené uznesením Okresného súdu Lučenec, č.k. XXXXX/ X/XXXX-XX zo dňa 05.09.2024. IV. Žiaden z účastníkov nemá nárok na náhradu trov konania. odôvodnenie: 1. Okresný súd Lučenec podal dňa 05.09.2024 podnet na začatie konania o nariadenie ústavnej starostlivosti, č.k. XXX/XXX/XXXX. (č.l. 1 spisu) 2. Uznesením č.k. XXXXX/X/XXXX-XX zo dňa 05.09.2024, tunajší súd nariadil neodkladné opatrenie, ktorým maloleté dieťa A. B., nar. XX.XX.XXXX dočasne umiestnil do starostlivosti Centra pre deti a rodiny Margarétka, Vajanského č. 71 v Lučenci. Uložil povinnosť starej matke F. B., nar. XX.XX.XXXX odovzdať maloletú A. B., nar. XX.XX.XXXX do starostlivosti Centra pre deti a rodiny B., C. D. XX, E.. (č.l. 5-6 spisu) 3. Tunajší súd uznesením, č.k. XXX/XXX/XXXX-XX zo dňa 14.10.2024 začal konanie o nariadenie ústavnej starostlivosti nad maloletým dieťaťom A. B., nar. XX.XX.XXXX. (č.l. 15 spisu) 4. Z odpovede sociálnej poisťovne zo dňa 27.11.2024 má súd za preukázané, že matka maloletého dieťaťa, v súčasnosti sa nachádza v registri poistencov a sporiteľov starobného dôchodkového sporenia vedenou sociálnou poisťovňou, ako fyzická osoba, ktorá sa osobne a celodenne stará o dieťa do 6 rokov jeho veku alebo dieťa s dlhodobo nepriaznivým zdravotným stavom do 7 rokov jeho veku, od 19.07.2018 do trvá a nie je poberateľkou dávok sociálneho poistenia. (č.l. 38 spisu) 5. Zo stanoviska Úradu práce, sociálnych vecí a rodiny Lučenec zo dňa 28.11.2024 má súd za preukázané, že matka maloletého dieťaťa bola naposledy v evidencii uchádzačov o zamestnanie od 06.06.2018 do 18.07.2018. Bola vyradená z dôvodu narodenia dieťaťa. (č.l. 43 spisu)
6. Zo správy Občianskeho združenia „Za dôstojný život“, Centrum pre občana a rodinu, Útulok CDR Margarétka v Lučenci zo dňa 04.12.2024 má súd za preukázané, že do dňa 04.12.2024 sa nikto o maloletú A. B. z jej biologickej rodiny, či matka alebo stará matka, nezaujímal a neprejavil akýkoľvek záujem o maloleté dieťa. Maloletá A. bola umiestnená do CDR Margarétka v sprievode sociálnej kurátorky a starej matky maloletej. Stará matka bola spolupracujúca, komunikovala zväčša v maďarskom jazyku. Stará matka jej pri príjme nedoniesla žiadne osobné veci, ani kartičku poistenca. Maloletá prekonala bežné ochorenia, ako je nádcha, kašeľ, bez vážnejších zdravotných komplikácii. Jej obvodným lekárom je B. H. v Lučenci. Po príjme a následnom zahlásení maloletej A. k obvodnej lekárke sa zistilo, že maloletá nemá absolvované základné povinné očkovania a ani sono nožičiek. Všetky potrebné očkovania, sono a ostatné lekárske vyšetrenia s maloletou absolvovala profesionálna náhradná rodička. Maloletá je pokojné, usmiate a spokojné dieťa, reaguje na vnemové a sluchové podnety. Napreduje, prosperuje vo vývine a vývoji. V profesionálnej náhradnej rodine je plne zadaptovaná, maloletá je bez zvýšenej plačlivosti, svoje potreby a pocity prejavuje primeraným spôsobom na jej vek. Primerane reaguje na cudzích ľudí, ale aj na známe osoby. Spánkový režim primeraný veku, cez deň spí 2 až 3-krát a v noci sa budí len na potrebu jedla. Prijíma aj príkrmy, v jedle nie je vyberavá. Snaží sa komunikovať svojím spôsobom, vydáva rôzne zvuky, „džavoce“. Prevaľuje sa z boka na chrbát a opačne, je neustále v pohybe. Pri bežných činnostiach, ako je hygiena, obliekanie, primerane spolupracuje, nespiera sa, miluje kúpanie. Pekne reaguje na očný kontakt osoby oproti nej. (č.l. 47 spisu) 7. Z odpovede Úradu práce, sociálnych vecí a rodiny Lučenec zo dňa 29.11.2024 má súd za preukázané, že matka maloletého dieťaťa poberá prídavok na dieťa na 3 maloleté deti vo výške 180,- Eur mesačne. Od 01.10.2024 bola výplata prídavku na dieťa zastavená z titulu, že vznikol dôvod na prešetrenie, či oprávnená osoba spĺňa naďalej podmienky nároku na prídavok a na jeho výplatu. Nárok na prídavok na dieťa, na rodičovský príspevok pri starostlivosti o dieťa A. B., nebol uplatnený. Menovaná nie je poberateľkou dávky v hmotnej núdzi, ani rodičovského príspevku a ku dňu podania správy nemá podanú žiadosť o uvedené dávky. (č.l. 50 spisu) 8. Zo správy z prešetrenia pomerov poskytnutej Úradom práce, sociálnych vecí a rodiny Lučenec zo dňa 20.12.2024 má súd za preukázané, že úrad vykonal dňa 19.12.2024 sociálne zisťovaniu u starého otca z dôvodu, že matka maloletej má adresu trvalého pobytu Mesto Fiľakovo a na základe poslednej informácie sa zdržiava v zahraničí. Starý otec úradu uviedol, že jeho dcéra, matka maloletej, sa t. č. zdržiava v zahraničí, presnú adresu nevedel uviesť. Uviedol, že dlhšiu dobu žije v zahraničí, domov nechodí. Úrad na základe vyššie uvedeného konštatuje, že matka sa zdržiava v zahraničí a z toho dôvodu nebolo možné prešetriť pomery v domácnosti náhradného rodiča. (č.l. 54 spisu) 9. Súd nariadil ústavnú starostlivosť nad maloletým dieťaťom A. B., nar. XX.XX.XXXX, z dôvodu vyplývajúceho z § 54 Zákona o rodine. Matka neprejavuje skutočný záujem o maloleté dieťa, stará matka uviedla, že odišla do zahraničia do Viedne, kde sa zdržiava na neznámom mieste. Maloletú ponechala v starostlivosti svojej sestry, ktorá už nemá záujem sa o maloletú ďalej starať. Následne sa jej ujala stará matka, ktorá sa oň nedokáže postarať z dôvodu, že žije v Českej republike a nemá záujem, aby jej maloleté dieťa bolo zverené do náhradnej osobnej starostlivosti. Stará matka uviedla, že sa matka v krátkej dobe chce vrátiť na Slovensko. Stará matka poukázala na to, že matka nemá stabilné bývanie, býva u otca vo Fiľakove. Súd doplňuje, že ani jeden z blízkych príbuzných neprejavil záujem o starostlivosť o maloleté dieťa. Na základe vyššie uvedeného je súd toho názoru, že nariadenie ústavnej starostlivosti nad maloletým dieťaťom A. B., nar. XX.XX.XXXX je dôvodné. 14. Pri plnení si vyživovacej povinnosti rodičov k dieťaťu sa vychádza z individuálnych schopností, možností a majetkových pomerov každého z rodičov. Bez ohľadu na túto skutočnosť Zákon o rodine v § 62 ods. 3 ustanovuje, že v prípade vyživovacej povinnosti rodičov k deťom je každý rodič povinný si plniť svoju vyživovaciu povinnosť v minimálnom rozsahu, a to vo výške 30 % zo sumy životného minima na nezaopatrené neplnoleté dieťa alebo na nezaopatrené dieťa podľa osobitného predpisu, ktorým je zákon č. 601/2003 Z.z. o životnom minime v spojení opatrením Ministerstva práce, sociálnych vecí a rodiny Slovenskej republiky o úprave súm životného minima, ktorým sa každoročne upravujú sumy životného minima. V súčasnosti tak súdom určené výživné nemôže byť nižšie, ako je zákonom deklarovaných 30 % zo sumy životného minima na nezaopatrené neplnoleté dieťa alebo na nezaopatrené dieťa, ktorého výška ku dňu vyhlásenia uznesenia predstavuje sumu 37,53 Eur mesačne. Súd kladie akcent na tú skutočnosť, že výživné má prednosť pred inými výdavkami rodičov (§ 62 ods. 5 Zákon o rodine). Výživné v takto určenej minimálnej
výške je povinný platiť každý rodič, teda aj ten, ktorý je bez akéhokoľvek príjmu, či zamestnania, resp. nemá vyriešenú svoju bytovú otázku. Matka je povinná v súlade s§ 81 ods. 2 Zákona o rodine, výživné na maloleté dieťa poukazovať na účet zariadeniu, do ktorého bolo maloleté dieťa umiestnené, t.j. na účet Centra pre deti a rodiny B., C. D. XX, E.. 15. Zároveň súd zrušil týmto rozsudkom neodkladné opatrenie nariadené uznesením Okresného súdu Lučenec, č.k. XXXXX/X/XXXX zo dňa 05.09.2024. 16. Podľa § 52 zákona č. 161/2015 Z.z. Civilný mimosporový poriadok, žiaden z účastníkov nemá nárok na náhradu trov konania, ak tento zákon neustanovuje inak Poučenie: Proti tomuto rozsudku je prípustné odvolanie v lehote 15 dní odo dňa doručenia písomného vyhotovenia rozsudku prostredníctvom Okresného súdu Lučenec, Ulica Dr. Herza 14, 984 37 Lučenec na Krajský súd Žilina. Odvolanie je potrebné predložiť s potrebným počtom rovnopisov a s prílohami tak, aby jeden rovnopis zostal na súde, a aby každá strana sporu dostala jeden rovnopis odvolania. Ak strana sporu nepredloží potrebný počet rovnopisov a príloh, súd vyhotoví kópie na jej trovy. Podľa § 358 Civilného sporového poriadku, odvolanie len proti odôvodneniu rozhodnutia prípustné.
nie je
Podľa § 359 Civilného sporového poriadku, odvolanie môže podať strana, v ktorej neprospech bolo rozhodnutie vydané. Podľa § 363 Civilného sporového poriadku, v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne ( odvolacie dôvody ) a čoho sa odvolateľ domáha ( odvolací návrh ). Podľa § 364 Civilného sporového poriadku rozsah v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Podľa § 365 ods. 1 Civilného sporového poriadku, odvolanie možno odôvodniť len tým, že a/ neboli splnené procesné podmienky, b/ súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c/ rozhodoval vylúčený sudca alebo nesprávne obsadený súd, d/ konanie má inú vadu, ktorá mohla mať za následok nesprávne rozhodnutie vo veci, e/ súd prvej inštancie nevykonal navrhnuté dôkazy, potrebné na zistenie rozhodujúcich skutočností, f/ súd prvej inštancie dospel na základe vykonaných dôkazov k nesprávnym skutkovým zisteniam, g/ zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h/ rozhodnutie súdu prvej inštancie vychádza z nesprávneho právneho posúdenia veci. Podľa § 365 ods. 2 Civilného sporového poriadku, odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Podľa § 62 ods. 1 Civilného mimosporového poriadku, odvolanie možno odôvodniť aj tým, že súd prvej inštancie nesprávne, alebo neúplne zistil skutočný stav veci. Podľa § 62 ods. 2 Civilného mimosporového poriadku, odvolacie dôvody možno meniť a dopĺňať až do rozhodnutia o odvolaní.
Podľa § 63 Civilného mimosporového poriadku, v odvolacom konaní možno uvádzať nové skutkové tvrdenia a predkladať nové dôkazné návrhy. Podľa § 64 Civilného mimosporového poriadku, zmena návrhu na začatie konania je v odvolacom konaní prípustná. Podľa § 44 ods. 1 Civilného mimosporového poriadku, rozsudky o výživnom sú vykonateľné doručením. Podľa § 376 Civilného mimosporového poriadku ak povinný dobrovoľne nesplní, čo mu ukladá vykonateľný exekučný titul, môže oprávnený podať návrh na nariadenie výkonu rozhodnutia. Podľa § 63 ods. 1 Exekučného poriadku ak podkladom na exekúciu je exekučný titul, v ktorom sa ukladá povinnosť zaplatiť peňažnú sumu, exekúciu možno vykonať a) zrážkami zo mzdy a z iných príjmov, b) prikázaním pohľadávky, c) predajom hnuteľných vecí, d) predajom cenných papierov, e) predajom nehnuteľnosti, f) predajom podniku, g) príkazom na zadržanie vodičského preukazu.

